उधर, डब्ल्यूपीआई का प्रकाशन औद्योगिक नीति और संवर्द्धन विभाग (डीआईपीपी) के आर्थिक सलाहकार कार्यालय द्वारा किया जाता है. यह संस्था केंद्रीय वाणिज्य मंत्रालय के तहत आती है. विभाग डब्ल्यूपीआई में आने वाली वस्तुओं के मूल्यों के आंकड़े केंद्र सरकार के मंत्रालयों, राज्य सरकारों, सार्वजनिक क्षेत्र के उपक्रमों और प्रमुख विनिर्माण इकाइयों से इकट्ठा करता है. कई बार सभी मदों के मूल्य तय समय पर नहीं उपलब्ध हो पाते. तब उसे इसके लिए एनएसएसओ की मदद लेनी पड़ती है.